Ստորև բերված լուսանկարներում երևում է, որ քաղաքապետարանի կողմից օրինականացված ապօրինի կառույցը վերջին 2-3 տարիներին է հայտնվել այդտեղ: Ու բնականաբար, մեծ անձնակազմ ունեցող Քաղաքաշինության և հողի վերահսկողության վարչությունը, ինչպես նաև Կենտրոնի վարչական շրջանի աշխատակազմի համապատասխան բաժինը չէին «նկատել» այդ ապօրինությունը: Նրանք համբերատար «չտեսնելու էին» տվել երկու տարի շարունակ, մինչև որ շինությունը կավարտեն, հետո անսպասելի հայտնաբերել էին շենքը ու նույնքան «անսպասելի» օրինականացնել` թույլ տալով քաղաքացի Մանուկ Մանուկյանի այն սեփականաշնորհել: Հա, մոռացա, ջհանդամ, թե այդ կառույցը չի փակում հետևում գտնվող էլեկտրական ենթակայանի մուտքը: Ու աստված չանի, պայթյունի դեպքում որևէ հրշեջ մեքենա այդտեղ չի հասնի, բայց դե դա ում է հետաքրքրում: